 CONSILIUL JUDEŢEAN BISTRIŢA-NĂSĂUD

 CABINET PREŞEDINTE

 NR.IX/16437 din 15.10.2015
EXPUNERE DE MOTIVE
privind numirea comisiei de concurs şi de soluţionare a contestaţiilor, aprobarea regulamentului de organizare şi desfăşurare a concursului de proiecte de management  şi a caietului de obiective, pentru desemnarea managerului la  
Centrul Judeţean pentru Cultură  Bistriţa-Năsăud  
Centrul Judeţean pentru Cultură Bistriţa-Năsăud este instituţie aflată sub autoritatea administrativă a Consiliului Judeţean Bistriţa-Năsăud şi coordonarea metodologică a autorităţilor publice centrale de specialitate.

Potrivit prevederilor art.4 alin.(1), din Ordonanţa de urgenţă a Guvernului nr.189/2008, aprobată cu modificări şi completări prin Legea nr. 269/2009, în vederea încredinţării managementului instituţiilor publice de cultură, autoritatea organizează concurs de proiecte de management.

Astfel, în vederea încredinţării managementului începând cu 02.02.2016 pentru Centrul Judeţean pentru Cultură Bistriţa-Năsăud, va fi organizat concurs de proiecte de management.
Referitor la pregătirea concursului de proiecte de management de către autoritate, conform la art.6 alin.(1) din Ordonanţa de urgenţă Guvernului nr.189/2008, aprobată cu modificări şi completări prin Legea nr.269/2009 se precizează că aceasta constă în:

a) elaborarea şi aprobarea regulamentului de organizare şi desfăşurare a concursului, de soluţionare a contestaţiilor, precum şi a caietului de obiective, pe baza documentelor prevăzute de lege; 

b) desemnarea componenţei comisiei de concurs şi a celei de soluţionare a contestaţiilor;

De asemenea, potrivit art.16 din ordonanţa de urgenţă, pentru desfăşurarea concursului de proiecte de management, la nivelul Consiliului Judeţean Bistriţa-Năsăud, se înfiinţează comisii de concurs pentru fiecare categorie de instituţie. 

Comisia de concurs este alcătuită din specialişti în domeniu, desemnaţi de autoritatea competentă în funcţie de tipul instituţiei publice de cultură pentru care se organizează concursul de proiecte de management, precum şi din reprezentanţi ai Consiliului Judeţean Bistriţa-Năsăud. 

Numărul reprezentanţilor consiliului judeţean nu poate depăşi o treime din numărul total al membrilor comisiei de concurs.

Din comisia de concurs nu pot face parte, în calitate de specialişti desemnaţi, persoane care au un contract individual de muncă încheiat cu autoritatea ori cu instituţia publică de cultură pentru care se organizează concursul de proiecte de management, iar membrii comisiei de concurs sunt numiţi prin ordin, după caz, hotărâre a autorităţii.

În conformitate cu prevederile art.17, secretariatul comisiei de concurs este asigurat prin grija compartimentului resurse umane din cadrul consiliului judeţean. 

       Principale atribuţii ale Comisiei de concurs sunt menţionate la art.18 din  ordonanţa de urgenţă, după cum urmează: 

a) stabileşte punctajul echivalent notelor pentru grila de evaluare a planurilor de management;
b) analizează proiectele de management depuse de candidaţi, acordă punctajul potrivit grilei de evaluare, notează fiecare candidatură; 
c) stabileşte rezultatul concursului pe baza rezultatelor fiecărei etape notate, potrivit prevederilor regulamentului de organizare şi desfăşurare a concursului;

d) elaborează un raport asupra notelor acordate candidaţilor şi câştigătorului  concursului şi face recomandări privind perioada pentru care se încheie contractul de management.
Propunerile comisiei de concurs şi a comisiei de soluţionare a contestaţiilor, aprobarea Regulamentului de oganizare şi desfăşurare a concursului de proiect de management şi a Caietului de obiective supuse aprobării dumneavoastră prin prezentul proiect de hotărâre s-au făcut cu respectarea condiţiilor prevăzute de legislaţia în vigoare.

Pe baza datelor prezentate mai sus, iniţiez Proiectul de hotărâre privind numirea comisiei de concurs şi a comisiei de soluţionare a contestaţiilor, aprobarea regulamentului de organizare şi desfăşurare a concursului de proiecte de management  şi a caietului de obiective pentru desemnarea  managerului la Centrul Judeţean pentru Cultură Bistriţa-Năsăud  şi, în conformitate cu prevederile legale, îl supun aprobării dumneavoastră.

